**UPIS U SREDNJU ŠKOLU 2024./2025.**

Dragi učenici i učenice osmih razreda,

Pretpostavljamo kako se svi pitate na koji će se način provoditi **upisi u srednje škole**, stoga vam u ovoj objavi donosimo nekoliko korisnih informacija i poveznica sa zanimljivim sadržajima o toj temi.

Ono što trenutačno znamo jest da će se učenici za upis u prvi razred srednje škole u školsku godinu 2024./2025. prijavljivati u ljetnom i jesenskom upisnom roku. Upisi bi se trebali odvijati na isti način kao i dosad, odnosno putem mrežne stranice **Nacionalnog sustava prijava i upisa u srednje škole** [srednje-e-upisi.hr.](http://www.upisi.hr/) s čime ste već upoznati vi i vaši roditelji.

**Rokovi za upise navedeni su u *Odluci o upisu učenika u I. razred srednje škole u školskoj godini 2024./2025.*, koju za svaku tekuću školsku godinu donosi ministar, a bit će objavljena u 5. mjesecu 2024. godine.**

U **Pravilniku** **za upis u srednju školu** nalaze se sve važne informacije. Možete upisati 6 zanimanja u prijavi za upis u srednju školu. Pravilnik se nalazi pod *opširnije.*

Pogledajte **Tablicu bodovapri upisu školska godine 2023./2024., kao orijentaciju pri upisu za školsku godinu 2024./2025.** *u privitku***.**

Vrlo je dobra online stranica: e-usmjeravanje: <https://e-usmjeravanje.hzz.hr/>

 s upitnikom profesionalnih interesa i kompetencija „Moj izbor“.

Sljedeći koristan alat na istoj stranici jest "Upitnik za samoprocjenu osobina ličnosti povezanih s poslom".

Na stranicama Vodič kroz zanimanja možete ispuniti Upitnik profesionalnih sklonosti (<http://mrav.ffzg.hr>).

Na stranicama <https://www.putkarijere.hr/> možete naći korisne sadržaje koji će Vam pomoći u izboru škole i zanimanja.

Upitnici ne mogu u potpunosti zamijeniti profesionalno savjetovanje koje se provodi u Centru za informiranje i savjetovanje u karijeri (<https://www.cisok.hr/cisok-centar-split/>) ili u školi.

Dobro bi bilo da posjetite i stranicu CISOK-a i naručite se na savjetovanje za upis u srednju školu na e-mail: **cisok-split@hzz.hr.**

U brošuri **Kamo nakon osnovne škole** <https://publikacije.hzz.hr/media/8336/dalmatinska_brosura_2022-2023.pdf>

nalaze se opisi svih zanimanja s popisom predmeta po godinama školovanja.

**Ukoliko imate bilo kakvih pitanja vezano za upis u srednju školu, uvijek se možete javiti psihologinji u školi i na e-mail:** **jadranka.radnic1@skole.hr****; pedagoginji na e-mail: tea.franic@skole.hr i učiteljici Maji Čop na e-mail:** **majacop01****@gmail.com** **, kao i svojim razrednicima.**

Ne zaboravite pogledati web stranice *srednje škole* koja vas zanima.

 **Sretno!**

**Povjerenstvo za upis u srednju školu**